C 80/16
LV
Eiropas Savienības Oficiālais Vēstnesis
3.3.2023.
bb) Enerģijas pieprasījuma samazināšanas stimulēšana Mērķis stimulēt enerģijas pieprasījuma samazināšanu attiecas uz pasākumiem, kas ir vērsti uz ražošanas procesiem / pakalpojumu sniegšanu, ko veic uzņēmumi, un ir saistīts ar jautājumiem, kas turpmāk izklāstīti īpašā iedaļā (“Eiropas rūpnieciskās bāzes stiprināšana”).
Piemērs, kurā attiecīgās enerģijas izmaksas tiek apvienotas ar strukturāliem pasākumiem, var būt pagaidu finansiālā kompensācija par ražošanas zaudējumiem, kas radušies īslaicīga elektroenerģijas pieprasījuma samazinājuma rezultātā, ko papildina prasība pēc investīcijām ar ilgstošu ietekmi, kas atbilst REPowerEU mērķiem (t. i., samazinot uzņēmuma ražošanas SEG emisiju intensitāti (11) līdz 2026. gada vidum, piemēram, pārejot uz atjaunīgo enerģiju vai veicot enerģijas taupīšanas pasākumus).
Investīcijas enerģijas pieprasījuma samazināšanā var papildināt arī ar šādām reformām, kas nodrošina reglamentējošus stimulus ilglaicīgiem energoefektivitātes uzlabojumiem: — vienas pieturas aģentūru izveide, lai sniegtu padomus un palīdzību (ne tikai informāciju) par ēku renovācijas iespējām, energosnieguma sertifikātiem un energoaudita ieteikumiem; — shēmas, kas stimulē ēku energorenovāciju vai siltumapgādes risinājumu ierīkošanu, kā aprakstīts 1. punkta b) apakšpunktā.
c)
Enerģijas iekšējās un pārrobežu pārvades un sadales problēmu risināšana, atbalsts elektroenerģijas uzglabāšanai un atjaunīgo energoresursu integrācijas paātrināšana, kā arī atbalsts bezemisiju transportam un tā infrastruktūrai, cita starpā dzelzceļam Ar enerģijas pārvadi, sadali un uzglabāšanu saistītu pasākumu piemēri: — elektroenerģijas uzglabāšanas iekārtas, jo īpaši lai atbalstītu atjaunīgo energoresursu izmantošanu un/vai samazinātu pārslodzi; — valsts elektroenerģijas sadales un pārvades tīklu attīstība, jo īpaši lai novērstu problemātiskos posmus un veicinātu atjaunīgo energoresursu turpmāku integrāciju; — energotīklu starpsavienotāju izbūve; — tarifu reformas un tīklu savienojamības projektu veicināšana; — reformas, kas paredzētas, lai uzlabotu energosistēmas elastību; — pārredzamu laika grafiku izstrāde sadales un pārvades tīklu atjaunināšanai un atjaunīgās enerģijas izsoles.
Ar bezemisiju transportu saistītu pasākumu piemēri var ietvert investīcijas vai reformas, kas paredzētas, lai ieviestu šādus elementus: — bezizplūdes transportlīdzekļi, piemēram, transportlīdzekļi ar 100 % elektriskiem vai ūdeņraža elementiem, un bezemisiju kuģi / gaisa kuģi; — bezemisiju transportlīdzekļu atjaunošana, transportlīdzekļu modernizēšana par bezemisiju transportlīdzekļiem un infrastruktūra bezizplūdes transportlīdzekļiem un kuģiem / gaisa kuģiem; — dzelzceļa bezemisiju ritošais sastāvs, kā arī dzelzceļa infrastruktūra un ar to saistītās bezemisiju ritošā sastāva apakšsistēmas; elektrouzlādes punkti, elektrotīkla pieslēgumu modernizācija, ūdeņraža uzpildes stacijas vai elektroceļu sistēma; — tiesiskā regulējuma reformas, kas vajadzīgas, lai veicinātu mazo automobiļu ar iekšdedzes motoriem modernizēšanu, pārveidojot par elektriskiem transportlīdzekļiem, paātrinot modernizācijas tipa apstiprināšanas procedūru; stimulu nodrošināšana modernizācijas nozarei un patērētājiem (fiskālie stimuli, izdevīgi kredītaizdevumi vai subsīdijas sākotnējām investīcijām); izpratnes veicināšanas kampaņas izstrāde; — investīcijas aviācijas degvielas ražošanā no atjaunīgā ūdeņraža un reformas, kas paredzētas, lai stimulētu ražošanu.
d)
Atbalsts a), b), ba), bb) un c) apakšpunktā noteiktajiem mērķiem, paātrinot darbaspēka pārkvalifikāciju, lai apgūtu zaļās prasmes un saistītās digitālās prasmes, kā arī atbalsts kritiski svarīgu izejvielu un tehnoloģiju vērtību ķēdēm, kas saistītas ar zaļo pārkārtošanos
(11) Lai sniegtu atbalstu iekārtām, uz kurām attiecas ES emisijas kvotu tirdzniecības sistēma, tiks piemēroti NBK tehniskajos norādījumos un PĪL pielikumos noteiktie kritēriji.